CELEX: C2006/108/44
Language: lt
Date: 2006-05-06 00:00:00
Title: Byla T-74/06  2006 m. kovo 3 d.  pareikštas ieškinys byloje  Fox Racing prieš VRDT

6.5.2006   
            
            
               LT
            
            
               Europos Sąjungos oficialusis leidinys
            
            
               C 108/24
            
         2006 m. kovo 3 d. pareikštas ieškinys byloje Fox Racing prieš VRDT
   
   (Byla T-74/06)
   (2006/C 108/44)
   Kalba, kuria surašytas ieškinys: anglų
   Šalys
   
      Ieškovė: Fox Racing Inc. (Morgan Hill, JAV), atstovaujama solicitor P. Brownlow
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita proceso šalis Apeliacinėje taryboje: Lloyd IP Limited (Penrith, Jungtinė Karalystė)
   Ieškovės reikalavimai:
   
               —
            
            
               iš dalies panaikinti Vidaus rinkos derinimo tarnybos (prekių ženklams ir pramoniniam dizainui, toliau — VRDT) pirmosios apeliacinės tarybos 2005 m. gruodžio 8 d. sprendimą (Byla R 1180/2004 — 1), kiek juo atmetama apeliacija motociklų ir saugos šalmų ir apsaugos drabužių motociklų ir dviračių vairuotojams (9 klasė) ir drabužių, būtent švarkų, lietpalčių, sportinių megztinių, megztinių, marškinių, kelnių, palaidinių, aptemptų kelnių, šortų, skrybėlių, kepurių, juostelių prakaitui sulaikyti, galvos/plaukų raiščių, pirštinių, diržų, avalynės, puskojinių, prijuosčių (25 klasė) atžvilgiu;
            
         
               —
            
            
               priteisti iš VRDT bylinėjimosi išlaidas.
            
         Ieškinio pagrindai ir pagrindiniai argumentai
   
      Bendrijos prekių ženklo paraišką pateikęs asmuo: ieškovė
   
      Prašomas įregistruoti Bendrijos prekių ženklas: žodinis prekių ženklas „SHIFT“ 9, 16, 18 ir 25 klasių prekėms — paraiškos Nr. 2 419 349
   Ženklo ar žymens, kuriuo remiamasi protesto procese, savininkas: Lloyd Lifestyle Limited
   
      Ženklas ar žymuo, kuriuo remiamasi protesto procese: vaizdinis Bendrijos prekių ženklas ir ankstesnis neįregistruotas žodinis prekių ženklas „SWIFT“ bei nacionalinis vaizdinis prekių ženklas „Swift leathers“ 9 ir 25 klasių prekėms
   
      Protestų skyriaus sprendimas: atsisakyti įregistruoti
   
      Apeliacinės tarybos sprendimas: panaikinti ginčijamą sprendimą, kiek juo atmetama apeliacija „oro spaudimo matuoklių“ ir 16 bei 18 klasių prekių atžvilgiu; palikti galioti likusią sprendimo dalį
   
      Ieškinio pagrindai: Tarybos reglamento (EB) Nr. 40/94 8 straipsnio 1 dalies b punkto pažeidimas.